**Upute za MR pregled muskuloskeletnog sustava**

**Priprema pacijenta** za MR pretrage muskuloskeletnog sustava i površnih tkiva podrazumijeva da pacijenti dođu u udobnoj i praktičnoj odjeći i obući koju lako mogu skinuti za realizaciju pretrage. Na pretragu obavezno ponijeti uputnicu, narudžbenicu, nalaz liječnika koji traži pretragu, nalaz EMNG ako je ranije učinjen, RTG snimke i nalaze, MSCT snimke i nalaze te nalaze ultrazvučnih pregleda radiologa ukoliko su prethodno učinjeni, a vezani su direktno uz traženu pretragu. Ukoliko je pretraga planirana uz primjenu radiološkog kontrastnog sredstva, obavezno ponijeti nalaz ureje i kreatinina iz krvi ne stariji od 30 dana (bitno zbog procjene bubrežne funkcije).

**Što očekivati od pretrage?**

**MR pretrage** izvode se na modernim MR uređajima snage 1,5 i 3 T. Radi se o pretrazi koja podrazumijeva primjenu magnetnog polja za stvaranje slike. MR u dijagnostici MSK sustava ima zlatni standard za analizu prvenstveno mekotkivnih struktura, zglobnih hrskavica, meniskusa, ligamenata, tetiva), a manju vrijednost ima u analizi koštanih struktura. Npr. izvode se MR pregledi ramena, koljena, ručnog zgloba, natkoljenice, sakroilijačnih zglobova, natkoljenice, potkoljenice,...

Pretraga se izvodi u ležećem položaju, cijeli postupak s pripremom pacijenta i snimanjem traje u prosjeku za većinu pretraga 20-ak minuta. Ukoliko postoji potreba, pacijentu se aplicira i kontrastno sredstvo intravenski te se učine i postkontrastni MR prikazi. Liječnik izdaje nalaz u pisanoj formi, isti ili sljedeći dan za bolničke, a u roku nekoliko dana za ambulantne pacijente. Pisani nalaz može se preuzeti na recepciji Kliničkog zavoda za radiologiju svakim radnim danom od **07:30 do 17:00h.**

Pacijent se s pisanim nalazom radiologa javlja na kontrolu kod liječnika koji je preporučio MR pregled.

Ukoliko radiolog preporučuje daljnju radiološku pretragu (scintigrafija, PET CT, MSCT), isti će taj podatak navesti u svom nalazu.

**Ukoliko u vrijeme pregleda više pacijenata čeka na pretragu u prostorijama Kliničkog zavoda za radiologiju, prednost za ulazak na pregled imaju bolnički pacijenti, djeca, trudnice, rodilje i stariji pacijenti.**